Το κίνημα στο Γουδί

*Η εκδήλωση του κινήματος:*

* *Φορέας* του κινήματος ήταν ο Στρατιωτικός Σύνδεσμος, οργάνωση που ιδρύθηκε το Μάιο του 1909 από κατώτερους αξιωματικούς, που δυσφορούσαν για τα φαινόμενα ευνοιοκρατίας στο στρατό και για την κακή κατάσταση των ενόπλων δυνάμεων.
* *Χρόνος και τόπος* εκδήλωσης: **15 Αυγούστου 1909 στο στρατόπεδο στο Γουδί**.

*Τα αιτήματα του Στρατιωτικού Συνδέσμου:*

* Αναδιοργάνωση των ενόπλων δυνάμεων.
* Απομάκρυνση των ευνοούμενων του βασιλιά από το στράτευμα.
* Ανεμπόδιστη βαθμολογική εξέλιξη όλων των αξιωματικών.
* Μεταρρυθμίσεις: στη διοίκηση του κράτους,στην παιδεία , στη δικαιοσύνη,στην οικονομία.

*Η λαϊκή υποστήριξη προς το κίνημα:*

* 14 Σεπτεμβρίου 1909: Λαϊκή υποστήριξη προς το κίνημα με εντυπωσιακό συλλαλητήριο στην Αθήνα, οργανωμένο από το Στρατιωτικό Σύνδεσμο και επαγγελματικές οργανώσεις

H ηγεσία του Στρατιωτικού Συνδέσμου κάλεσε στην Αθήνα τον Ελ. Βενιζέλο, πολιτικό που είχε διακριθεί στην Κρήτη, κυρίως στους αγώνες των Κρητικών για ένωση με την Ελλάδα.

|  |
| --- |
| ***Ο Ελευθέριος Βενιζέλος πρωθυπουργός : η βενιζελική πολιτική της περιόδου 1910-1912*** |
| **Η πρόσκληση του Βενιζέλου και η αντίδραση του** |
|  Ο Σύνδεσμος καλεί τον Ελ. Βενιζέλο στην Αθήνα και του προτείνει την πρωθυ­πουργία.   Ο Βενιζέλος αρνείται. Αποκρούει και τις προτάσεις όσων ζητούσαν κατάργηση της μοναρχίας.   Ο Στρατιωτικός Σύνδεσμος, ο βασιλιάς, τα παλαιά κόμματα και ο Βενιζέλος συμφωνούν να διεξαχθούν εκλογές για **αναθεωρητική Βουλή**.   Το **κόμμα των Φιλελευθέρων** κερδίζει την πλειοψηφία στη Βουλή (Νοέμβριος 1910). |
| **Το έργο του** |
|  Ψηφίζεται **αναθεωρημένο σύνταγμα (1911)** από τη Βουλή.   Οι κυριότερες νέες διατάξεις είναι:  -     η πλήρης προστασία των **ατομικών ελευθεριών**  -     η δυνατότητα απαλλοτριώσεων γης για **διανομή σε ακτήμονες**  -     η μονιμότητατων δημόσιων υπαλλήλων,  -     - η απαγόρευση σε **στρατιωτικούς και δημόσιους υπαλλήλους** να εκλέγονται **βουλευτές**  -     η δωρεάν και υποχρεωτική **εκπαίδευση**.   Αναδιοργανώνονται οι ένοπλες δυνάμεις .   Αξιοποιούνται **όλοι οι αξιωματικοί.**   Επανέρχεται ο **διάδοχος Κωνσταντίνος** στην ηγεσία του στρατού. |
| **Κύρια γνωρίσματα της Βενιζελικής πολιτικής** |
|  Ακολούθησε **συμβιβαστική** πολιτική απέναντι στη μοναρχία.   Φρόντισε για την **ενίσχυση των ασθενέστερων** τάξεων.   Προώθησε τη στρατιωτική  **ανασυγκρότηση** της χώρας.   Βάση των ενεργειών του Βενιζέλου αποτελούσε η επιδίωξη **επίτευξης των εθνι­κών στόχων.** |
| **Ως αποτέλεσμα** |
|  Στις εκλογές του Μαρτίου του 1912, οι Φιλελεύθεροι θριάμβευσαν, με αποτέ­λεσμα την ανανέωση της θητείας μεγάλου αριθμού βουλευτών. Η ελληνική κοινωνία **εμπιστευόταν** το Βενιζέλο για την επίλυση των μεγάλων προβλημάτων, εθνικών και κοινωνικών. |